BWG เผยโรงไฟฟ้าขยะของบ.ย่อย ขนาด 9.4MW เริ่ม COD แล้ว
BWG เผยโรงไฟฟ้าขยะของบริษัทย่อย “เอิร์ธ เท็ค เอนไวรอนเมนท์” ขนาด 9.4MW ใน จ.สระบุรี เริ่ม COD แล้ว
10 มี.ค. 2560

บริษัท เบตเตอร์ เวิลด์ กรีน จำกัด (มหาชน) หรือ BWG ระบุว่า บริษัท เอิร์ธ เท็ค เอนไวรอนเมนท์ จำกัด หรือ ETC ซึ่งเป็นบริษัทย่อย ดำเนินโครงการผลิตและจำหน่ายไฟฟ้ากำลังผลิต 9.4 เมกะวัตต์ (MW) จากสิ่งปฏิกูลหรือวัสดุที่ไม่ใช้แล้วที่ไม่เป็นอันตราย ได้เริ่มจ่ายไฟฟ้าเชิงพาณิชย์ (COD) ตามสัญญาซื้อขายไฟฟ้ากับการไฟฟ้าส่วนภูมิภาค (กฟภ.) ตั้งแต่เมื่อวานนี้ (9 มี.ค.) เป็นต้นไป
ทั้งนี้ โครงการดังกล่าวตั้งอยู่ในพื้นที่นิคมอุตสาหกรรมแก่งคอย จ.สระบุรี